BANJOLUČKA BISKUPIJA

GODINU DANA OD POHODA PAPE FRANJE BIH
2016-06-06
U ponedjeljak, 6. lipnja 2016. navršit će se godinu dana od pastirskog posjeta pape Franje Bosni i Hercegovini. Po ocjenama mnogih, bio je to jedan od najljepših trenutaka posljednjih godina u Bosni i Hercegovini i jedan od rijetkih trenutaka zajedničke suradnje i otvorenosti svih ljudi dobre volje prema čovjeku u bijelom koji je nosio poruku mira.
U ponedjeljak, 6. lipnja 2016. u sarajevskoj katedrali Srca Isusova s početkom u 18 sati nadbiskup metropolit vrhbosanski kardinal Vinko Puljić predslaviti će svečano Misno slavlje, a nakon Mise program će se nastaviti svečanom akademijom koja će biti upriličena u Svećeničkom domu u Sarajevu (ul. Josipa Stadlera 11) s početkom u 19.30 sati. Na akademiju i zajedničko druženje pozvani su svi koji mogu i žele doći i podsjetiti se ovog lijepog događaja.
Poseban naglasak bit će stavljen na poruke koje je tom prigodom uputio papa Franjo. Bilo bi hvale vrijedno da ih svi, a posebno oni koje nose veće odgovornost u društvu, ponovno pročitaju da bi lakše i brže usmjerili Bosnu i Hercegovinu putem mira i suradnje na dobro svih.
Govori, video i fotografije mogu se pročitati i vidjeti na web stranici: www.papa.ba.
———-
Program obilježavanja obljetnice pohoda pape Franje Sarajevu
U ponedjeljak, 6. lipnja 2016. u sarajevskoj katedrali Srca Isusova s početkom u 18 sati nadbiskup metropolit vrhbosanski kardinal Vinko Puljić predslaviti će svečano Misno slavlje o obljetnici pohoda pape Franje Sarajevu, 6. lipnja prošle godine.
Nakon Mise, program će se nastaviti svečanom akademijom koja će biti upriličena u Svećeničkom domu u Sarajevu (ul. Josipa Stadlera 11) s početkom u 19.30 sati. Voditelj programa biti će mr. vlč. Josip Vajdner.
Program akademije:
– Svečana pjesma Mir vama (uz matricu izvode neki od članova koji su i u originalu pjevali – zbor Caritasovac, Ivica Šarić, Željka Katavić…)
– Pozdrav kardinala Puljića, u ime Crkvenoga odbora za pripravu dočeka pape Franje
– Pozdrav dr. Dragana Čovića, u ime Državnoga odbora za pripravu dočeka pape Franje
Izlaganja na temu POHODIO NAS JE PAPA FRANJO
1. Papine poruke i geste u medijskom praćenju (Belmin Karamehmedović, direktor BHRT-a)
2. Papine poruke nositeljima vlasti (Marinko Čavara, predsjednik Federacije BiH)
3. Odjek ekumenskog i međureligijskog susreta s Papom (prof. dr. fra Mile Babić)
– pjesma Tu es Petrus (izvodi: Dragan Pavlović, bariton; na klaviru vlč. Marko Stanušić)
4. Papine poruke mladima
5. Interpretacija Papinih poruka u bh. društvo (nuncij Luigi Pezzuto)
– DOMJENAK
Tijekom izlaganja na video-zaslonu biti će upriličena projekcija fotografija s pohoda pape Franje Bosni i Hercegovini
U prigodnom formatu otisnuti su govori pape Franje kao i govori ostalih sudionika toga događaja, koji će podijeljeni besplatno.
Posjetitelji će po promotivnim cijenama moći nabaviti najnoviju knjigu kardinala Puljića, „Iz župnikove torbe“ (kta)

PROSLAVA PATRONA ŽUPE BANJA LUKA
2016-05-31
Proslava patrona Pohoda Blažene Djevice Marije
u Izvanrednoj svetoj godini Božjeg milosrđa
Banja Luka 31. svibnja 2016.

Subota: 18.oo sati sv. Misa s homilijom:
Predvodi: Vlč. Zvonimir Matijević
Nedjelja: 18.oo sati sv. Misa s homilijom:
Predvodi: Vlč. Ante Barišić, župnik u N. Topoli
Ponedjeljak: Cjelodnevno klanjanje od 8.00 – 16.00 sati
16.30 – Pokorničko bogoslužje i sv. Ispovijed
18.00 – sv. Misa s homilijom:
Predvodi: Vlč. Damir Ivanović, odgojitelj bogoslova u Sarajevu
Utorak, 31. svibnja – svetkovina Pohoda BDM
Sv. Misu u 10.30 predvodi Preč. Marko Zubak, župnik u Bijeljini i nekadašnji rektor Bogoslovije u Sarajevu.

DOBRO DOŠLI, DRAGI VJERNICI!
Vlč. Žarko Vladislav Ošap, župnik

PROMOCIJA KNJIGE "PREŠUĆIVANI ZLOČIN"
2016-05-17
Zbornik radova s međunardnog studijskog dana u povodu 20 godina od završne faze protjerivanja Hrvata, Bošnjaka i ostalih s područja Banjalučke regije.
Organizatori promocije su Evropska akademija Banjalučke biskupije, Udruženje građana “Impuls” i medijski pokrovitelj “Impulsportal” iz Banja Luke. Predstavljanje će se održati u utorak 17.05.2016. godine u 19.00 sati, Muzički paviljon Staklenac JP Aquana, park Petar Kočić u Banja Luci. O knjizi će govoriti i predstaviti je banjalučkoj javnosti:
dr. Zlatko Kramarić, akademik- generalni konzul GK RH u Banja Luci
mr. sc. Tanja Topić – politički analitičar i voditelj zaklade „Friedrich Ebert Stiftung“ u Banja Luci
Zlatica Gruhonjić – predsjednica Udruženja Centar za demokratiju i tranzicionu pravdu iz Banja Luke
mr. Srđan Šušnica – kulturolog iz Banja Luke
Gordana Katana – novinarka i stalni dopisnik Oslobođenja iz Banja Luke
mr. Franjo Piplović – urednik i priređivač ovog vrijednog izdanja
Prisutnima će se obratiti i banjalučki biskup dr. Franjo Komarica.

IDUĆA JE NEDJELJE ŠESTA USKRSNA
2016-05-01
Iduća je nedjelje 6. uskrsna nedjelja.

HODOČAŠĆE ČLANOVA ŽPV-A I ŽEV-A U NAŠU KATEDRALU
2016-04-23
Te subote, 23. travnja, hodočastit će članovi ŽPV-a i ŽEV-a iz 20-ak župa naše biskupije skupa sa svojim župnicima u našu katedralu povodom Jubilejske Godine Božjeg milosrđa. U 10 sati počet će pokorničko bogoslužje, zatim sveta ispovijed i u 11 sati sveta misa.

ZAVRŠNA KONFERENCIJA PROJEKTA: OBRAZOVANJE ODRASLIH ZA SOCIJALNA ZANIMANJA (SEC)
2016-04-19
U organizaciji Caritasa Bosne i Hercegovine i Ustanove za obrazovanje odraslih „Socijalno – edukativni centar u Banja Luci će biti održana završna konferencija projekta Obrazovanje odraslih za socijalna zanimanja „Socijalno – edukativni centar“ (SEC). U utorak 19. travnja 2016. na konferenciji u Hotelu Bosna u Banjoj Luci s početkom u 10.30 sati bit će predstavljeni ne samo konkretni rezultati projekta i rada, nego i njihov značaj za pojedinca i bosanskohercegovačko društvo u cjelini. Kontakt mail: pr@sec.ba; Tel: 051 321 600, kontakt osoba Dalibor Popović.
Projekt su tijekom proteklih 5 godina zajednički realizirali Caritas Austria iCaritas Bosne i Hercegovine, uz financijsku potporu Austrijske Razvojne Suradnje i Pokrajine Gornja Austrija.
Početkom 2010. godine projektni partneri u sklopu početne faze radili su na istraživanjima zakonske regulative, potreba i mogućnosti za realizaciju dugoročnog projekta o obrazovanju odraslih za socijalna zanimanja. Nakon dobivenih rezultata koncem 2010. godine odobrena su sredstva za provođenje središnjeg dijela projekta kojim se planiralo osnivanje obrazovnog centra u RS-u, lobiranje na svim razinama kako bi se stvorili uvjeti za stručno obrazovanje odraslih osoba za socijalna zanimanja i provođenje obuka. Svi zadati ciljevi projekta su realizirani i premašeni.
Voditelj projekta Caritasa BiH, Zlatko Malić: „Danas, nakon više od pet godina od početka projekta, mogu s ponosom reći da je SEC jedan od najznačajnijih projekta Caritasa u Bosni i Hercegovini. SEC je dao ogroman doprinos u razvoju sustava obrazovanja odraslih u Bosni i Hercegovini. Jako sam sretan što smo uspjeli ostvariti sve ono što je planirano i bila mi je velika čast stajati na čelu mladog, uspješnog i profesionalnog tima.“
U proteklih 65 mjeseci osnovana je Ustanova za obrazovanje odraslih u Banja Luci, otvorene su podružnice u Mostaru i Travniku. Na ovaj način se proširila priča o obrazovanju odraslih i novim poslovnim profilima u BiH. SEC podružnice su dale poseban značaj i bile su jedan od pokretača obrazovanja odraslih u svojim sredinama. SEC tim u suradnji s nastavnicima i trenerima te velikim brojem partnera intenzivno je radio na realizaciji koja je uključivala aktivnosti iz različitih područja. Kao dio svog redovitog poslovanja SEC tim je zajedno s predstavnicima drugih organizacija u BIH (pretežito u suradnji s DVV Internationalom) intenzivno radio na lobiranju i zagovaranju za donošenje zakonskih rješenja u Federaciji BiH, osobito na županijskim razinama.
Emir Avdagić, direktor DVV International – Ured u Bosni i Hercegovini: „Od samog početka svog rada SEC je uspostavio direktnu suradnju sa DVV International – Uredom u BiH. Zajednički smo radili na poboljšanju kvalitete i dosega obrazovne ponude za mlade i odrasle, unapređenju zapošljavanja kroz dodatno obrazovanje i usavršavanje, jačanju andragoških kapaciteta unutar SEC-a i na lobiranju i donošenju zakonskih regulativa za obrazovanje odraslih u Bosni i Hercegovini. Cijeneći profesionalan i kvalitetan rad, inovativne programe, andragoški pristup, doprinos promociji obrazovanja odraslih, te kontinuirano ulaganje u razvoj vlastitih ljudskih potencijala, DVV International je podržao i preporučio prijem SEC-a u članstvo Europske asocijacije za obrazovanje odraslih (EAEA). „
Od svog osnivanja pa do danas SEC je osmislio četiri potpuno nova programa osposobljavanja na našim prostorima. Realizirane su 23 formalne i 31 neformalna obuku kroz koju je obučeno 1005 polaznika i održano 11.000 nastavnih sati. Ponuditi osobama kvalitetno obrazovanje koje će im pomoći u procesu pronalaska posla jedna je od temeljnih smjernica rada SEC-a. Oko 70% bivših polaznika SEC-ovih javno važećih obuka je zaposleno ili samozaposleno nakon završetka obuka (ostvaruje prihode za život). U nekim sredinama i za neke obuke taj postotak ide i do 100% (npr. Pružatelji podrške u Mostaru). Prema posljednjim statističkim informacijama stopa zapošljivosti kod bivših polaznika se povećala za oko 40% (stanje prije i nakon obuke).
Igor Lukenda, direktor SEC-a: „Veliki izazov na samom početku projekta i osnivanja Ustanove, bio je pronaći nastavni kadar koji se mogao prepoznati u obrazovanju odraslih. Stručnih osoba nije nam nedostajalo, ali nedostajalo je onih koji su s odraslim osobama željeli raditi kao s partnerima u obrazovnom procesu. Stručnjaci su očekivali da oni moraju upravljati cijelim procesom i po svaku cijenu prenijeti znanje. Tek kada su uvidjeli koliko partnerski odnos s polaznicima obogaćuje njihov rad i život postali su svjesni koliko zadovoljstva proizlazi iz obučavanja odrasle osobe. Upravo ovakav rad je ona kvaliteta po kojoj se SEC razlikuje od drugih. Danas s ovakvim osobljem možemo graditi pristup i obrazovanje koji obogaćuje i uvažava svakog pojedinca.“
Eminentni gosti i pratneri iz inozemstva i naše zemlje, govorit će na Konferenciji upravo o ovim izvanrednim rezultati postignutim iz područja obrazovanja odraslih za socijalna zanimanja i njihovom značaj za pojedinca i bosanskohercegovačko društvo u cjelini. Rezultati projekta će biti predstavljeni i u publikaciji u kojoj će se nalaziti osnovne informacije o projektu, ostvareni rezultati, naučene lekcije, o SEC Ustanovi za obrazovanje odraslih kao i trenutnom stanju obrazovanja odraslih u Bosni i Hercegovini. Također će se govoriti i o situaciji u obrazovanju odraslih danas kao i preporukama za razvoj te o budućim planovima SEC-a.
Teško je u ograničenom vremenu predstaviti sve ono na čemu je Caritas BiH, Caritas Austrije i SEC radio od 2010. godine. Iskusili smo na svojoj koži izazove i poteškoće, padove i neuspjehe, ali ništa od toga nas nije spriječilo da odlučno i hrabro nastavimo ispunjavati svoje poslanje. Potpora, razumijevanje i značajan uspjeh su nam i više nego dovoljan razlog za slavlje.
CARITAS

SUSRET VELIKIH ŽUPNIH ZBOROVA
2016-04-16
U subotu, 16. travnja, u katedrali održat će se susret velikih župnih zborova sa sv. misom u 10.30.

HODOČAŠĆE U ZAGREB-DUBRAVU
2016-04-16
U subotu, 16. travnja, organizira naša župa hodočašće u Zagreb-Dubravu gdje će biti izloženo tijelo sv. Leopolda Bogdana Mandića. Tko želi hodočastiti može se do srijede prijaviti svome župniku. Ići će se ako se prijavi barem 25 osoba. Polazak ispred katedrale u 6.oo sati. Povratak do 20.oo sati.

NEDJELJA BOŽJEG MILOSRĐA
2016-04-03
Iduća nedjelja je Druga uskrsna ili Bijela nedjelja te ujedno Nedjelja Božjeg milosrđa. Misa u katedrali u 9.oo sati.

VAZMENO TRODNEVLJE U BANJOLUČKOJ KATEDRALI
2016-03-27
– VELIKI ČETVRTAK (24. ožujka) počinje sveto Vazmeno trodnevlje. U katedrali je misa Večere Gospodnje u 18.oo sati. – Misa Večere Gospodnje je spomen-slavlje na ustanovljenje sakramenta Euharistije i Sv. Reda, a biskup će, kao uspomenu na Isusov čin na posljednjoj večeri obaviti obred pranja nogu predstavnicima naših župa. Ukoliko već niste, tijekom svetog trodnevlja kao vjernici trebate se ispovjediti, tako da možete ići na svetu pričest.
– VELIKI PETAK (25. ožujka) – spomen muke i smrti Kristove. Biskup će u 9.oo sati predvoditi u katedrali pobožnost Križnog puta, a obrede Velikog petka u 18.oo sati. – Na Veliki petak obvezni su post i nemrs. — Na Veliki petak i subotu katedrala će biti otvorena preko cijelog dana.
– VELIKA SUBOTA (26. ožujka) – post i nemrs nisu obvezni, ali se preporučuju.
Liturgija Uskrsnog bdjenja u katedrali počet će u 20.oo sati. Obredi Uskrsnog bdjenja se sastoje od: Službe svjetla, Službe riječi, Krsne službe i Euharistijske službe. Za sudjelovanje u liturgiji Uskrsnog bdjenja ponesite svijeće. – Nakon obreda bit će blagoslov uskrsnog jela.
– USKRS – SVETKOVINA GOSPODNJEG USKRSNUĆA (27. ožujka) – pontifikalna će misa u katedrali biti u 10.oo sati, a predvodit će je biskup Franjo.
Svima koji će za uređenje «Božjeg groba» darovati cvijeće ili svoj novčani prilog iskreno zahvaljujem, ujedno najljepše molim da do učine do Velike srijede.

PROSLAVA PATRONA ŽUPE DRVAR SVETKOVINE SV. JOSIPA
2016-03-19
Poštovani!
Pozivamo Vas da svojom nazočnošću uzveličate ovogodišnju proslavu svetkovine sv. Josipa, patrona župe Drvar, kako na duhovno-kulturnom programu trodnevnice, tako i na sam blagdan, u subotu 19. ožujka.
Program:
Srijeda, 16. ožujka 2016.
18.00 – sveta misa
Četrvrtak, 17. ožujka 2016.
18:00 – sveta misa
19:00 – Predstava „Preko reda“ u izvedbi Metkovskog amaterskog kazališta iz Metkovića (Radnički dom Drvar)
Petak, 18. ožujka 2016.
18:00 – sveta misa
19:00 – Koncert duhovne glazbe VIS „David“ iz Knina
Subota, 19. ožujka 2016 – Svetkovina sv. Josipa
11.00 – Proslava patrona župe Drvar
Svečanu svetu misu predvodi don Ivan Filipović, duhovnik zajednice za liječenje ovisnosti Cenacolo (Hrvatska/Italija).
Nakon svete mise mladi župe Drvar izložit će za prodaju radove svoje kreativne radionice (uskrsni nakit).
Radujemo se Vašem dolasku! Dobro došli!
Drvar, 9. ožujka 2016.
Don Davor Klečina, župnik

EUHARISTIJSKO SLAVLJE NA KRAJU 66. REDOVITOG ZASJEDANJA BK BIH
2016-03-18
Mostar, 18. ožujak 2016.
Na kraju 66. redovitog zasjedanja Biskupske konferencije Bosne i Hercegovine, u petak 18. ožujka 2016. u 18 sati biskupi će slaviti zajedničko Euharistijsko slavlje u katedrali Marije Majke Crkve uoči svetkovine sv. Josipa, zaštitnika Mostarsko-duvanjske biskupije. Predsjedat će nadbiskup metropolit vrhbosanski kardinal Vinko Puljić, predsjednik BK BiH, a prigodnu propovijed uputit će biskup banjolučki mons. Franjo Komarica.
Sve potrebne informacije mogu se dobiti u Tajništvu Biskupske konferencije BiH na tel. 033 66 68 67 ili Katoličke tiskovne agencije na tel. 033 66 68 65 odnosno u Biskupskom ordinarijatu u Mostaru (036 334 050). (kta)

KONFERENCIJA ZA NOVINSTVO U OKVIRU 66. REDOVITOG ZASJEDANJA BK BIH
2016-03-18
Mostar, 18. ožujak 2016.
Na kraju 66. redovitog zasjedanja Biskupske konferencije Bosne i Hercegovine, u petak 18. ožujka u Biskupskom ordinarijatu u Mostaru (ulica Nadbiskupa Čule bb) bit će upriličena konferencija za novinstvo na kojoj će o zasjedanju govoriti kardinal Puljić i biskup domaćin mons. Ratko Perić.

Sve potrebne informacije mogu se dobiti u Tajništvu Biskupske konferencije BiH na tel. 033 66 68 67 ili Katoličke tiskovne agencije na tel. 033 66 68 65 odnosno u Biskupskom ordinarijatu u Mostaru (036 334 050). (kta)

66. REDOVITO ZASJEDANJE BISKUPSKE KONFERENCIJE BIH
2016-03-17 - 2016-03-18
Mostar, 17. ožujak 2016.
Biskupi Biskupske konferencije Bosne i Hercegovine održat će svoje 66. redovito zasjedanje, 17. i 18. ožujka u Biskupskom ordinarijatu u Mostaru(ulica Nadbiskupa Čule bb) s početkom u 10 sati. Predsjedat će nadbiskup metropolit vrhbosanski kardinal Vinko Puljić, predsjednik BK BiH, a sudjelovati svi članovi Biskupske konferencije BiH kao i delegati Hrvatske biskupske konferencije (mons. Slobodan Štambuk, biskup hvarsko-bračko-viški) i Talijanske biskupske konferencije (mons. Luigi Bressan, nadbiskup Trenta).
Zasjedanje će završiti u petak, 18. ožujka 2016. u 18 sati zajedničkim Misnim slavljem u katedrali Marije Majke Crkve uoči svetkovine sv. Josipa, zaštitnika Mostarsko-duvanjske biskupije. Predsjedat će kardinal Puljić, a prigodnu propovijed uputit će biskup banjolučki mons. Franjo Komarica.
Tijekom radnog dijela zasjedanja biskupi će, između ostalog, saslušati izvješća o radu svih Vijeća i Komisija Biskupske konferencije tijekom 2015. godine, a bit će upoznati i s radom Nacionalne uprave Papinskih misijskih djela u BiH kao i s djelovanjem Tajništva i Katoličke tiskovne agencije BK BiH. Razmotrit će i aktualno stanje u BiH.
U petak, 18. ožujka u 12 sati u Biskupskom ordinarijatu u Mostaru (ulica Nadbiskupa Čule bb) bi će upriličena konferencija za novinstvo na kojoj će o zasjedanju govoriti kardinal Puljić i biskup domaćin mons. Ratko Perić.
Sve potrebne informacije mogu se dobiti u Tajništvu Biskupske konferencije BiH na tel. 033 66 68 67 ili Katoličke tiskovne agencije na tel. 033 66 68 65 odnosno u Biskupskom ordinarijatu u Mostaru (036 334 050).
KTA

METKOVCI IZVODE PREDSTAVU „PREKO REDA“ U DRVARU
2016-03-17
http://biskupija-banjaluka.org/audio_/aac_2015_p=2599.mp3
U okviru programa proslave blagdana sv. Josipa, zaštitnika župe Drvar, u tome će gradu u četvrtak 17. ožujka 2016. gostovati Metkovsko amatersko kazalište (MAK). Glumci iz grada na Neretvi izvest će u velikoj dvorani Radničkog doma u Drvaru predstavu „Preko reda“ s početkom u 19 sati. Ulaz je besplatan.
Predstava je satirično-humorističnog karaktera, prema tekstu Gorana Matića i uz režiju Jolande Tudor, a pisana je izvornim donjeneretvanskim govorom uz dijelove čavkavštine i talijanštine. Glavni fokus predstave je beatifikacija oca Ante Gabrića. Kongregacija za kauze svetaca šalje brzojav lokalnom župniku u kojem Prefekt ili predstojnik kongregacije izražava želju da posjeti mjesto u kojem je rođen isusovac Gabrić.
Pismo župnika nalazi nespremnog zbog odlaska na operaciju, no on angažira remetu Šimu da preuzme organizaciju dočeka te da odredi jednu osobu koja će pozdraviti Prefekta. Šime postaje glavna meta lokalnih moćnika i bahatih vjernika. Svi oni imaju jedan cilj: preko reda doći do titule onoga koji će pozdraviti Prefekta.
Možete poslušati i najavni jingle kojim se svi pozivaju na predstavu.
Župa Drvar
